# A að eyðileggja mest nýtta útivistarsvæði á Islandi?

Alltaf er talað um að borgaryfirvöld séu að hugsa um fólkið og vilji gera borgina enn betri. En svo virðist vera að einn hópur gleymist algjörlega en það eru hundaeigendur. Talið er að um fjórðungur heimila haldi hund(a) og það hlutfall fer vaxandi.

Hundareigendur mæta reglulega á Geirsnef sumir nokkrum sinnum á dag þegar þau eiga leið framhjá. Þarna er hundar og menn nærri því allan sólarhringin, allt árið í kring, sama hvernig veðurfarið er til að njóta útiveru í öruggu umhverfi. Að flytja hundasvæði lengra í burtu mundi fela í sér meira mengun, fleiri kílometra og meiri kostnað fyrir samfélagið og ekki síst hundaeigendur.

Afgirtu hundagerðin sem eru 600 fermetrar að stærð henta fæstum hundum og það vita þeir sem hafa komið á Geirsnef og sjá hundana hlaupa og leika sér í víðáttunni þar. Það að hafa lausgöngu svæði er algjörlega nauðsynlegt þegar horft er til velferðar hunda og manna.

Búið er að þrengja að útivistarsvæðinu á Geirsnefi með göngu og hjólabrú sem reist var fyrir nokkrum árum nyrst á svæðinu.

Hér með er óskað eftir því að lega „Borgarlínu“ verði endurskoðuð með það í huga að áfram verði gott svæði til útivistar fyrir hunda og menn á Geirsnefi. Hægt væri líklega að hafa legu brautarinnar nyrst á svæðinu, nálægt núverandi hjóla og göngubrú eða þá syðst, næst Artúnsbrekkunni.

Vona ég að yfirvöldi átti sig á hversu mikilvægt Geirsnefið er fyrir hunda og fjölskyldur þeirra. Þar er alltaf eitthvað um að vera og því best nýtta útivistarsvæði landsins. Einnig er vert að benda á þá staðreynd að hundahald bætir líðan og fækkar félagslegum vandamálum. Rannsóknir sýna það. Því er brýnt að yfirvöld hugi vel að umgjörð svæðisins á Geirsnefi og víðar.

Virðingarfyllst,

Birtna Björnsdóttir

kt. 060966-4949